
 ŽUPANIJA VUKOVARSKO-SRIJEMSKA

             OPĆINA JARMINA



Općinsko vijeće Općine Jarmina na sjednici održanoj 14. travnja 2014. godine, temeljem članka 117. Zakona o socijalnoj skrbi (NN 157/13) i članka 31. Statuta općine Jarmina  donosi

SOCIJALNI PROGRAM OPĆINE JARMINA

ZA 2014. GODINU

Članak 1.

Za provođenje mjera socijalnog programa Općine Jarmina svake se godine u proračunu Općine osiguravaju adekvatna financijska sredstva.

Mjerama socijalnog programa Općine Jarmina nastoji se pomoći socijalno najugroženijim mještanima, te najosjetljivijim skupinama stanovništva kao što su djeca, starije i nemoćne osobe, umirovljenici, a u skladu s financijskim mogućnostima Općine.

Članak 2.

MJERE SOCIJALNOG PROGRAMA SU:
1. Subvencioniranje pohađanja male škole
2. Sufinanciranje djece s teškoćama u razvoju
3. Sufinanciranje troškova prijevoza učenika srednjih škola
4. Jednokratna pomoć

5. Naknada za troškove stanovanja

6. Potpore ustanovama i udrugama socijalne i zdravstvene skrbi  
SUBVENCIONIRANJE POHAĐANJA MALE ŠKOLE

Članak 3.

Program pohađanja male škole organizira Osnovna škola „Matija Gubec“ Jarmina. Općina Jarmina će subvencionirati program određenim financijskim sredstvima.
SUFINANCIRANJE BORAVKA DJECE S TEŠKOĆAMA U RAZVOJU U SPECIJALIZIRANIM USTANOVAMA
Članak 4.

Za ovu mjeru socijalnog programa osiguravaju se određena sredstva i u proračunu Općine Jarmina, skladno Odluci Općinskog vijeća Općine Jarmina.
SUFINANCIRANJE TROŠKOVA PRIJEVOZA UČENIKA SREDNJIH ŠKOLA
Članak 5.


Općina će u iznosu od 50,00 kuna sufinancirati troškove prijevoza učenika srednjih škola, a za  učenike koji srednju školu pohađaju izvan područja Vukovarsko-srijemske županije u iznosu od 250,00 kuna.
JEDNOKRATNA POMOĆ
Članak 6.

Zbog trenutačnih okolnosti (bolesti, smrti, elementarni nepogoda) koje nisu u svezi s osnovnim životnim potrebama, samcu ili obitelji može se odobriti jednokratna pomoć u novcu ili u naravi.

U sklopu ove mjere socijalnog programa, Općina Jarmina obiteljima za rođenje prvog i drugog djeteta dodjeljuje jednokratnu novčanu pomoć u iznosu od 700,00 kuna, a za treće i svako sljedeće djete dodjeljuje jednokratnu novčanu pomoć u iznosu od 1.000,00 kuna. Za ostvarivanje ovog prava potrebno je po rođenju djeteta dostaviti zahtjev za ostvarivanje prava na jednokratnu novčanu pomoć.
NAKNADA ZA TROŠKOVE STANOVANJA
Članak 7.
· Troškovi stanovanja su: najamnina, komunalna naknada, električna energija, plin, grijanje, voda, odvodnja i drugi troškovi stanovanja u skladu s posebnim propisima

· Pravo na naknadu za troškove stanovanja ima korisnik zajamčene minimalne naknade (pomoći za uzdržavanje) 

· Naknada za troškove stanovanja može se priznati do iznosa polovice iznosa zajamčene minimalne naknade priznate samcu, odnosno kućanstvu
· Naknada za troškove stanovanja može se odobriti u novcu izravno korisniku ili na način da jedinica lokalne samouprave djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

Naknada za troškove stanovanja priznaje se u iznosu 10% iznosa priznate zajamčene minimalne naknade samcu ili obitelji, a sukladno financijskim mogućnostima Općine.
POTPORE USTANOVAMA I UDRUGAMA SOCIJALNE I ZDRAVSTVENE SKRBI
Članak 8.

Ovom socijalnom mjerom predviđena je financijska potpora pravnim subjektima kojima je zadaća prevencija na području odgoja, socijalne i zdravstvene zaštite, odnosno ustanovama i udrugama čija je djelatnost socijalno-humanitarnog karaktera.

PRIJELAZNE I ZAVRŠNE ODREDBE
Članak 9.


Stupanjem na snagu ovog Programa prestaje važiti Socijalni program Općine Jarmina od 14. travnja 2009. godine.


Ovaj Program stupa na snagu danom donošenja.
KLASA: 015-01/14-01/01

UR.BROJ: 2188/04-14-01-149

Jarmina, 14. travnja 2014. god.                                                                    

                                                                                                                   Predsjednik vijeća
                                                                                                                        Mario Rožić

